पाएं अपने शहर की ताज़ा ख़बरें और फ्री ई-पेपरडाउनलोड करें
साल का पहला चंद्र ग्रहण 26 मई को लगेगा। खास बात ये है कि इसी दिन वैशाख पूर्णिमा भी पड़ रही है। चंद्रग्रहण का समय दोपहर 2 बजकर 17 मिनट पर शुरू होगा और शाम 7 बजकर 19 मिनट पर खत्म होगा। ज्योतिषियों की मानें तो इस ग्रहण का प्रभाव वृश्चिक राशि और अनुराधा नक्षत्र पर सबसे ज्यादा पड़ेगा। ज्योतिषाचार्य राजकुमार शास्त्री गंहेदी के मुताबिक साल का पहला चंद्र ग्रहण उपछाया ग्रहण होगा।
उपछाया होने की वजह से इस ग्रहण के धार्मिक प्रभाव नहीं मान जाएंगे। 26 मई को लगने वाला चंद्र ग्रहण अमेरिका, उत्तरी यूरोप, पूर्वी एशिया, ऑस्ट्रेलिया और प्रशांत महासागर के कुछ क्षेत्रों में पूर्ण रूप से दिखाई देगा। जबकि भारत में ये उपछाया की तरह दिखाई देगा। इस साल कुल 2 चंद्र ग्रहण लगेंगे। साल का पहला चंद्र ग्रहण 26 मई को जबकि दूसरा और साल का अंतिम चंद्रग्रहण 19 नवंबर 2021 को लगने वाला है। 19 नवंबर को लगने वाला चंद्रग्रहण आंशिक ग्रहण होगा।
चंद्र ग्रहण के दौरान नए काम करने पर मनाही होती है। इसके अलावा, ग्रहण के दौरान घर के अंदर रहने की सलाह दी जाती है। हालांकि 26 मई का ग्रहण उपछाया ग्रहण है इसलिए किसी भी तरह के कार्यों पर रोकटोक नहीं रहेगी। ज्योतिषाचार्य राजकुमार शास्त्री के अनुसार ये चंद्र ग्रहण उपछाया चंद्र ग्रहण है।
उपछाया ग्रहण में किसी भी तरह के धार्मिक कार्यों पर पाबंदी नहीं होती है। इसलिए इस दिन सूतक काल नहीं माना जाएगा। ग्रहण काल के दौरान भी मंदिर के कपाट बंद नहीं होंगे। इस दिन किसी भी तरह के शुभ कार्यों पर रोक नहीं रहेगी।
यूं समझें उपछाया ग्रहण को
शास्त्री ने बताया कि चंद्र ग्रहण के शुरू होने से पहले चंद्रमा धरती की उपछाया में प्रवेश करता है। जब चंद्रमा पृथ्वी की वास्तविक छाया में प्रवेश बिना ही बाहर निकल आता है तो उसे उपछाया ग्रहण कहते हैं। जब चंद्रमा धरती की वास्तविक छाया में प्रवेश करता है तब पूर्ण चंद्रग्रहण लगता है। उपछाया ग्रहण को वास्तविक चंद्र ग्रहण नहीं माना जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn